Arnar Ingi með fullt hús á þriðjudagsmóti TR í gær Miðbæjarskákarfrömuðurinn og fyrrum Verzlingurinn Arnar Ingi Njarðarson var , ásamt reyndar fleiri þátttakendum 23. þriðjudagsmóts TR í gær , funheitur eftir skákmaraþon Miðbæjarskákar á Stofunni á sunnudaginn . Stigahæsti þátttakandinn sem í gær var Helgi Hauksson , notar stundum fyrstu umferðina til að ná vélinni í gang og það nýtti Arnar sér . Hann vann Helga þannig í fyrstu umferð og síðan alla aðra andstæðinga tiltölulega örugglega og hirti þar með fyrsta sætið . Helgi sem var hrokkinn í gang frá og með 2. umferð , náði síðan öðru sætinu af Magnúsi Sigurðssyni með sigri í innbyrðis viðureign í síðustu umferð .